कुछ उपन्यास ऐसे होते हैं जो कि कथा-कहानी की मान्य लकीरों को लगभग काटते हुए सनसनाते हुए निकल लेते हैं और जब तक कि आप समझें कि क्या हुआ, वह उपन्यास आगे किसी खेत में खड़ा मिलता है, हंसते हुए, अपने पीछे बुलाते हुए और इस बात का लालच देते हुए कि अभी तुमने देखा ही क्या है……आओ मेरे पीछे-पीछे……और एक चीज दिखाता हूँ। पुन्नी सिंह रचित तोर रूप गजब इसी तरह की रचना है जो धान का कटोरा कहे जाने वाले छत्तीसगढ़ की पृष्ठभूमि पर अपना धानी रंग बिखेरती चली जाती है।